alibayram/wikipedia-40-langs huggingface dataset:
Debian szabad szoftver irányelvek

A szabad szoftver olyan szoftver, amelyet a felhasználó tetszőleges céllal, tetszőleges kívánalmai szerint futtatathat, igénye szerint módosíthat, másolatait szabadon terjesztheti, módosítás esetén továbbterjesztheti.

A Debian szabad szoftverekre vonatkozó irányelvek (Debian Free Software Guidelines – DFSG)

1. Szabad terjesztés 

A Debian összetevőinek licence senkit sem korlátozhat abban, hogy a szoftvert különböző forrásokból származó programokból felépített szoftver-disztribúciók összetevőjeként eladja vagy továbbadja. Az ilyen jellegű eladásokra vonatkozóan a licenc semmiféle szabadalmi vagy egyéb díj megfizetését nem követelheti meg.

2. Forráskód 

A programnak tartalmaznia kell a forráskódot, és a lefordított változat mellett engedélyeznie kell a forráskód terjesztését is.

3. Leszármazott munkák 

A licencnek lehetővé kell tennie a módosításokat és leszármazott munkák készítését, és engedélyeznie ezek terjesztését az eredeti szoftver licencével megegyező licenc hatálya alatt.

4. A szerző forráskódjának sértetlensége 

A licenc korlátozhatja a forráskód módosított formáinak terjesztését, de csak abban az esetben, ha emellett lehetővé teszi „patch fájlok” együttes terjesztését a forráskóddal, amelynek segítségével a program módosítása elvégezhető a fordítás során. A licencnek kifejezetten engedélyeznie kell a módosított forrásból összeállított szoftver terjesztését. A licenc megkövetelheti, hogy a leszármazott munkák neve vagy verziószáma az eredeti szoftverétől eltérjen. (Ez egy kompromisszum. A Debian csoport arra buzdít minden szerzőt, hogy ne korlátozzák se a forrás-, se a bináris fájlok módosítását.)

5. Mentesség a személyekkel vagy csoportokkal szembeni diszkriminációtól 

A licenc semmilyen személlyel vagy csoporttal szemben nem alkalmazhat megkülönböztetést.

6. Mentesség a felhasználási területekkel szembeni diszkriminációtól 

A licenc senkit nem korlátozhat abban, hogy a programot egy adott felhasználási területen alkalmazza. Például nem korlátozhatja egy adott program üzleti vagy génkutatásban való felhasználását.

7. Licenc terjesztése 

A programra vonatkozó jogoknak úgy kell vonatkozniuk mindenkire, akik hozzájutnak a programhoz, hogy ne legyen szükség további licenc elfogadására.

8. A licenc nem lehet a Debianra jellemző 

A programra vonatkozó jogok nem függhetnek attól, hogy a program a Debian része vagy sem. Ha a programot a Debian rendszertől elkülönítve használják fel vagy terjesztik, de ez a programlicencnek megfelelő módon történik, akkor a programhoz hozzájutók mindegyikének azonos jogokkal kell rendelkeznie azokhoz képest, akik a Debian rendszerrel együtt jutottak a programhoz.

9. A licenc nem érinthet más szoftvereket 

A licenc nem tartalmazhat a licenc szoftverrel együtt szállított szoftverekre vonatkozó korlátozásokat. Például a licenc nem határozhatja meg, hogy a vele azonos adathordozón található programok mindegyikének szabad szoftvernek kell lennie.

10. Példalicencek 

A „GPL”, a „BSD” és az „Artistic” licenceket „szabad” licencnek tekintjük.

Linux
Nyílt forráskódú licencek
Omega (egyértelműsítő lap)

Ómega (Ω, ω), a görög ábécé utolsó betűje

Zene

Együttesek

 Omega együttes, az egyik legrégebben működő, neves magyar rockegyüttes
 Omega Diatribe, poliritmikus groove metal-t játszó, budapesti zenekar
 Omega, amerikai együttes

Albumok
 Omega, a magyar Omega együttes 1972-ben megjelent, NDK-ban kiadott magyar nyelvű válogatásalbuma (Amiga)
 Omega, a magyar Omega együttes 1973-ban megjelent angol nyelvű stúdióalbuma (Bacillus BLPS 19147) 
 Omega, a magyar Omega együttes 1975-ben megjelent angol nyelvű válogatásalbuma (Bacillus BJS 4072) 
 Omega 5, a magyar Omega együttes 1973-as ötödik nagylemeze (1999-ben Szvit néven jelent meg)
 Omega, a finn Azaghal együttes 2008-as albuma
 Omega, az olasz Graveyard Ghost együttes 2007-es albuma

Egyéb
 Omega, Jack McDevitt 2003-as regénye
 Opel Omega, a német Opel cég nagyméretű gépkocsimodellje
 Omega – orosz műholdtípus az 1960-as években
 Omega, svájci óramárka
 omega-3, omega-6, omega-9 zsírsavak
Magyar (egyértelműsítő lap)

magyar nép
 magyar nyelv
 Magyarország
 Magyar állampolgárság

 Magyar, régi magyar családnév
Byte

A byte (vagy bájt) általánosan használt tárolókapacitás-mértékegység a számítástechnika és a távközlés terén, jele B (nagy B betű). 
A byte hagyományos megfogalmazása szerint az az adatmennyiség, amelyet egy karakter kódolásához használtak a szövegfeldolgozásban, a legkisebb címezhető egység a számítógép memóriájában. A korai időszakban a byte mérete hardverfüggő volt, később a 8 bites szabvány terjedt el, amely 256 (28) féle számot tárolhat, 0 és 255 között. Szabványos jelentését az ISO 80000 írja le.

Történet
A byte-ot mint adatmennyiséget vagy tárolókapacitást mérő egységet először 1956-ban fogalmazta meg Werner Buchholz, az IBM Stretch számítógép korai tervezési szakaszában, ez akkoriban még „1 és 6 bit közötti méretű adategységet” jelentett.

A korai számítógépek különböző binárisan kódolt decimális ábrázolást alkalmaztak, illetve 6 bites kódokat nyomtatható grafikus ábrákhoz. Ezek az ábrák alfanumerikus karaktereket és grafikus szimbólumokat jelenítettek meg. Ezt később kiterjesztették 7 bitre, és ASCII néven szabványosították, lecserélve ezzel az egymással gyakran inkompatibilis távíró kódokat.
Az 1960-as évek elején, az ASCII szabványosítással párhuzamosan az IBM kiadta új modelljét, az IBM System/360 számítógépet, amely 8 bites binárisan kódolt decimális ábrázolást alkalmazott, lecserélve a cég korábbi, 6 bites kódolási szabványát. Ez vezetett később a 8 bites ábrázolás széles körű elterjedéséhez.

Ma a byte széles körű értelmezése 8 bites egységet jelent, de lehet találkozni 6, 7 vagy éppen 9 bit hosszú byte-okkal is.
Ez utóbbit például a PDP–10 36 bites architektúrája használja.

Byte mint adattípus
Mint adattípussal találkozhatunk vele többek között a Pascal vagy a C programozási nyelvben. Utóbbiban a byte megegyezik az „unsigned char” (előjel nélküli karakter) típussal, mely olyan egész adattípus, ami képes legalább 256 különböző értéket felvenni; a Pascalban mindig 256 féle értéket vehet fel.

Prefixumok

A byte többszöröseit kifejező szorzók tekintetében értelmezési zavart okoz, hogy e területen is az SI-mértékegységrendszerben használatos előtagokat alkalmazták a byte többszöröseinek kifejezésére, viszont az SI-től eltérően ugyanezen előtagok más szorzót fejeznek, vagy fejezhetnek ki, az alkalmazási területtől függően. A háttértárak kapacitásának és a hálózat sebességének meghatározásakor ugyanaz az egység más méretet jelent (tíz hatványai), mint például a memória méretének meghatározásakor (kettő hatványai).
Ezt az ellentmondást hivatott feloldani az IEC kiegészítése, amely új mértékegységeket rendelt a bináris szorzókhoz. Az új elnevezések használata a szakmában a kiadást követő években nehezen terjedt.

Jegyzetek

Kapcsolódó szócikkek 
 Bit
 Számrendszerek az informatikában

Byte
C

A C a latin ábécé harmadik, a magyar ábécé negyedik betűje.

Karakterkódolás

Hangértéke 
 A magyarban, a szláv nyelvekben, az albánban stb. a dentális zöngétlen affrikátát jelöli.
 Az angolban a k hangot jelöli, kivétel e, i, y előtt (latin, francia és görög eredetű szavakban), ahol a magyar sz-nek felel meg.
 Az újlatin nyelvek mindegyikében a k hangot jelöli mély magánhangzó (a, o, u) vagy mássalhangzó előtt, valamint a szó végén; magas magánhangzó (e, i, y) előtt az olaszban, a galloitáliai nyelvekben és a románban magyar cs, a nyugati újlatin nyelvekben sz.
 A törökben magyar dzs.

Jelentései

Biokémia 
 C: a DNS egyik bázisának, a citozinnak a jele

Fizika 
 c: a fénysebesség jele (celeritas)
 c: a hőkapacitás jele
 c: a curie mértékegység jele
 C: az elektromos kapacitás jele
 C: a coulomb fizikai mértékegység jele

Kémia 
 C: a 6-os rendszámú szén vegyjele

Közgazdaságtan 
 c: az egyéni fogyasztás jele
 C: az egyéni vagy az összgazdasági fogyasztás jele
 C: a költség(ek) jele a mikroökonómiai termeléselméletben

Matematika 
 C: a római százas számjegy
 C: a komplex számok halmazának jele (kétszer húzott szárral)

Orvostudomány 
 C: az egyik vitamin neve (aszkorbinsav)

Számítástechnika 
 c: a C programozási nyelven írt forráskódfájlok kiterjesztése
 A C utalhat a C, az Objective-C, a C++ és a C# programozási nyelvekre

Szerzői jog 
 © a bekarikázott c betű az adott tartalom (kép, szöveg, hang stb.) szerzői jogi oltalmára utal (az angol copyright szó rövidítése)

Zene 
 C: zenei hang, a C-hangsor 1. eleme

Egyéb 

 C: Nemzetközi autójelként Kuba jele
 c.: a című rövidítése

Latin betűk
Évszázadok listája

Ez a lap tartalmazza az évezredek és az évszázadok listáját. Az évszázadok egyedi lapjai tartalmazzák az évtizedeket és az éveket. 

Magyarországon Szent István király vezette be a ma ismert keresztény időszámítást uralkodásának első éveiben. Naptárunk a Dionysius Exiguus féle 532. évben bevezetett időszámítást használja, amely a pontatlanságát kiküszöbölő Gergely-naptárban vette fel legfrissebb formáját. Ezt az időszámítást először a kolostorokban vezették be, később elterjedt kb. az első évezred végére, 2. évezred elejére a legtöbb európai államban, országban. 

Előtte több más időszámítás is létezett. Létezik még az iszlám, bahá’í, zsidó és más időszámítás is napjainkban.

Lásd még:
 Kronológia
 Julián naptár

Lista 

 i. e. 10. évezred
 i. e. 9. évezred
 i. e. 8. évezred
 i. e. 7. évezred
 i. e. 6. évezred
 i. e. 5. évezred

 
Történelmi témájú listák
A világegyetem története

A világegyetem története vagy egyetemes történelem a világegyetem történetének fontos eseményeit mutatja be időrendben. A szócikk kitér az emberi faj (Homo Sapiens) történetére és az Univerzum jövőjével kapcsolatos elméletekre is. A vallásos alapon nyugvó alternatív nézőpontokat a teremtés szócikk tartalmazza.

Az univerzum kora 
Mivel az emberi megfigyelés közvetlenül csak igen rövid időszakot és relatíve kis távolságot, vagyis az univerzumnak csak töredékét foglalja magában a távoli múltat közvetlenül nem tudjuk meghatározni.

A tudomány egyéb ágaiban számos ismeretlen változó esetén eredményeket csak feltételezés és annak gyakorlati bizonyítása (ún. trial and error, vagyis próba és hiba) számítási módszer segítségével lehet meghatározni. A világegyetem múltját is csak bizonyos változók feltételezésével (vagyis egy elmélet felállításával) és azok előző, vagy következtethető ismeretekkel való megegyezési próbája (teszt) segítségével tudjuk meghatározni. A legutóbbi ilyen elmélet a standard modell.

A Világegyetem koráról csakis azóta beszélhetünk, mióta a standard modell elméletét a tudomány széles körben elfogadta, mert eszerint a Világegyetem egy egyetlen esemény, egy szingularitás  (angolul singularity) eredménye, vagyis egy végtelenül kicsi és végtelenül forró pontból indult ki; olyan állapotból, amelyben az általunk ismert fizikai törvények és anyagok nem léteztek, amiből a tapasztalatunk szerinti Világegyetem csaknem végtelen sebességgel képződött. Ez előtt az állapot előtt tehát a standard modell elmélete szerint még idő sem létezett. A világegyetemnek a standard modell által leírt születését ősrobbanás (angolul Big Bang) néven ismerjük.

Mérföldkövek

A távoli múlt 
Mivel az ősrobbanást követő események rendkívüli sebességgel változtak, annak történetét lineáris időskálán nem lehet ábrázolni.  Grafikus ábrázolását logaritmikus időskálán a kezdetektől az első csillag megjelenéséig Az ősrobbanás lefolyásának grafikus ábrázolása cikk ábráján követhetjük.

 13,8 milliárd évvel ezelőtt az Univerzum az ősrobbanással („Big Bang”) megkezdődik (a napjainkban leginkább elfogadott elmélet szerint).
 A kozmológia cikk ír azokról a részletekről, amelyek a tudomány szerint az ősrobbanás után közvetlenül történtek
 300 ezer évvel az ősrobbanás után hidrogén atommagok elektronokat fognak be, létrehozva az első atomokat
 200–300 millió évvel az ősrobbanás után kialakulnak az első galaxisok
 5 milliárd éve: a Nap létrejötte
 4,5 milliárd éve: a Föld létrejötte, a geológiai korok kezdete
 3,5 milliárd éve megjelennek az első egysejtűek a Földön
 600-500 millió éve fejlődésnek indul a többsejtű élet

A földi élővilág evolúciója 

 2,5-2 millió éve: Az ember kialakulásának kezdete

Az emberiség történelme 

 12-10 ezer éve: Az ember feltalálja a mezőgazdaságot, az emberi civilizáció kezdete
 1961: az első ember Föld körüli pályán egy űrhajóval

Lásd még: Történelmi korszakok

A távoli jövő 

 3 milliárd év múlva a Tejút és az Androméda-galaxis összeütközik
 5 milliárd év múlva a Nap vörös óriássá válik

Jegyzetek

Kapcsolódó szócikkek 
 Ősrobbanás: a világegyetemnek a szingularitás elvén alapuló elmélete.

Források 

Kozmológia
Claude Jade

Claude Jade (eredeti nevén Claude Marcelle Jorré) (Dijon, 1948. október 8. – Párizs, 2006. december 1.) francia színésznő.

Élete

Angoltanárok lányaként született. Három évet töltött a dijoni Drámai Művészeti Konzervatóriumban, majd Párizsba költözött, Jean-Laurent Cochet tanítványa volt a VII. Edouard színházban. Televíziós műsorokban és a színpadon szerepelt. A Theatre Moderne színpadán játszott, amikor felfigyelt rá François Truffaut, aki beválogatta őt Christine szerepére a Lopott csókok című 1968-as filmbe. Az amerikai kritikus Pauline Kael úgy látta – nem alaptalanul –, hogy Jade hasonlít Catherine Deneuve-re, de kevésbé könnyed, inkább gyakorlatias. Mindenesetre a köztük lévő hasonlóság azonnal szembeötlő. François Truffaut, akkor 35 évesen, a 19 éves Claude Jade-et feleségül akarta venni. Eljegyezték egymást, de röviddel az esküvő előtt mégis szakítottak. Claude Jade Christine főszereplője a Családi fészek című filmnek, és a Menekülő szerelem filmben is szerepelt.

Truffaut filmjeiben Claude Jade egy bátor, megértő, modern fiatal nő képét mutatja. További nagy sikert aratott Nagybátyám Benjámin című filmben is. Annak érdekében, hogy elkerülje a róla kialakult kizárólag szimpatikus képet, más szerepeket különösen televíziós filmekben vállalt. Leghíresebb tévésorozata a Harminc koporsó szigete. Összességében közel 80 szerepet alakított filmen és televízióban. Színdarabokban is szerepelt.

Claude Jade játszott még Alfred Hitchcock Topáz című filmjében, valamint belga, olasz, japán, német és szovjet filmekben (Szergej Jutkevics Lenin Párizsban, Teherán 43 filmjeiben), valamint televíziós sorozatokban.

Halálát rosszindulatú szemüregi daganat okozta 58 esztendős korában.

Filmjei 
1968: Lopott csókok (Baisers volés)
1968: Modern Monte Cristo (Sous le signe de Monte-Cristo)
1969: Topáz (Topaz)
1969: Nagybátyám Benjámin (Mon oncle Benjamin)
1969: Le témoin
1970: Családi fészek (Domicile conjugal)
1971: Hajó a füvön (Le bateau sur l’herbe)
1972: Les feux de la chandeleur (1972)
1973: Otthon, édes otthon (Home Sweet Home)
1973: Prêtres interdits
1975: Le malin plaisir
1976: Le choix
1976: Kita no misaki – Cap du nord
1976: Gondolkodó robotok (Le collectionneur des cerveaux) 
1977: Una spirale di nebbia (1977)
1978: Le pion
1979: Menekülő szerelem (L’amour en fuite)
1979: L’île aux trente cercueils, tévésorozat
1981: Lenin Párizsban (Lenyin v Parizse)
1981: Teherán 43 (Tegeran-43)
1982: Lise et Laura
1982: Randevú Párizsban (Rendez-vous in Paris)
1984: Une petite fille dans les tournesols
1984: Repülni könnyebb (Voglia di volare)
1987: L’homme qui n’était pas là (1987)
1987: A nagy titok (Le grand secret), tévésorozat
1992: Tableau d’honneur
1994: Bonsoir (1994)
1994: Eugénie Grandet
1995: Porté disparu
1998–2000: Tengerparti álmok (Cap des Pins), tévésorozat
2000: Az ellopott gyermek (Sans famille)
2006: Célimène et le cardinal

Jegyzetek

További információk 
  
 Claude Jade a Snitt.hu-n

1948-ban született személyek
2006-ban elhunyt személyek
Francia színészek
Dijoniak
A Père-Lachaise-ben eltemetett személyek
Rákban elhunyt személyek
Lopott csókok

A Lopott csókok (eredeti cím ) 1968-ban bemutatott francia filmdráma François Truffaut rendezésében. Előzménye: Négyszáz csapás. Folytatásai: a Családi fészek és a Menekülő szerelem.

Története
Antoine Doinel idő előtt leszerel a katonaságtól, ahová szerelmi csalódása miatt vonult be. Első útja egy nyilvánosházba vezet, majd elszegődik egy szállodába portásnak, ahonnan rövid idő múlva kirúgják. Ezután magándetektív lesz és felelevenedik kapcsolata régi szerelmével, Christine-nel… A film során a félénk fiatalember számos kellemetlen nőügybe keveredik, míg végül régi barátnője, Christine karjai között köt ki.

Szereplők

Szakirodalom 
 Bikácsy Gergely: Bolond Pierrot moziba megy – a francia film ötven éve (Budapest, 1992, Héttorony Könyvkiadó – Budapest Film)
 François Truffaut: Önvallomások a filmről (Osiris Könyvtár; Budapest, 1996, Osiris)

Források 

1968 filmjei
Francia filmvígjátékok
Francia filmdrámák
Francia romantikus filmek
François Truffaut-filmek
Párizsban játszódó filmek
Filmrendező

A filmrendező fő feladata  egy filmprodukció minden művészeti és drámai aspektusának irányítása.

Képzése 

Ma Magyarországon elsősorban azt nevezik filmrendezőnek, aki a Színház- és Filmművészeti Egyetem filmrendező szakának elvégzése után ezen a pályán elhelyezkedik és filmeket rendez.
A filmrendezői szakhoz szükséges általános kvalitások
vizuális tehetség 
társadalmi ismeretek 
műszaki-menedzseri érzékenység

Munkája 

Általában nálunk a játékfilmrendezők maguk hozzák a témát vagy a filmnovellát, amelyből a forgatókönyv készül. Műfajilag így lesz a film: szerzői film. A forgatókönyv alapján a filmrendező producert keres, aki a film forgatásához szükséges pénz előteremtésével és a film legyártásának irányításával foglalkozik.

Amennyiben a producer kezdeményezi egy film elkészítését, úgy ő választ filmrendezőt, forgatókönyvírót, színészeket, más művészeket és közreműködőket, alkalmasint a filmrendezővel egyetértésben. A filmrendező irányítja az operatőr és a vágó munkáját is, továbbá az ő feladata a színészek kiválasztása és játékának jóváhagyása.

Vannak rendezők, akik színházban is dolgoznak, és megfordítva, illetve előfordul, hogy írók, színészek és/vagy operatőrök rendeznek sikeres filmeket.

Egy időben csak felsőfokú diplomával lehetett filmrendezői szakra jelentkezni, és jellemző, hogy a rajzfilmek és animációs filmek rendezői általában képzőművész alapképzettséggel rendelkeznek.

Jegyzetek

Források 
 Filmrendező mesterképzés indul az SZFE-n, magyar.film.hu
 Művészet »  Filmrendező, felvi.hu
 Neoart Filmakadémia, Filmiskola, Filmkészítés, filmgyártás, fotó, film, filmiskola.hu
 Filmrendezőnők a magyar és az egyetemes filmtörténetben , kodolanyi.hu
 Kárpáti Andrea: Vizuális tehetség, edutech.elte.hu
 Molnár Judit Anna: "Filmes érzékenység és elkötelezettség a pálya iránt" M. Tóth Géza és Almási Tamás az SZFE mesterképzéseiről, film.hu

További információk 

 Filmrendező linkgyűjtemény

Kapcsolódó szócikkek 

Filmrendezők listája
Olasz filmrendezők listája

 
Foglalkozások
Filmes munkakörök
Greve-díj

A kitüntetést dr. Helmut Greve (Magyarország hamburgi tiszteletbeli főkonzulja, építési vállalkozó, mecénás, született: 1922) és Hannelore Greve alapította. A német házaspár a tudományok és a kultúra támogatására hozta létre a nevüket viselő, hamburgi székhelyű alapítványt, amely 1989 óta nyújt támogatást magyar fiataloknak: ösztöndíjakat adományoz, tanulmányutakat szervez. A díjazottak személyéről a Magyar Írószövetség tagjaiból választott zsűri dönt.

Díjazottak 
 1989 – 
 1990 – Janikovszky Éva író
 1991 –
 1992 – Budai Katalin irodalomtörténész, kritikus; Mezey Katalin, költő, műfordító; Nagy Gáspár, költő; Oláh János, író, költő
 1993 –
 1994 – Dr. Bárdos László, költő, író, műfordító; Csűrös Miklós, irodalomtörténész, kritikus; Gárdos László, író; Sarusi Mihály, író, költő, esszéista, falukutató
 1995 – 
 1996 – Györe Balázs, költő, író; Keresztury Tibor, kritikus, publicista; Sebeők János, író, esszéista, publicista
 1997 – 
 1998 –
 1999 – Eisemann György, irodalomtörténész; Kálnay Adél, író, tanító; Villányi László, költő
 2000 –
 2001 –
 2002 –
 2003 – Haklik Norbert, prózaíró; Nagy Gabriella, költő; N. Pál József, irodalomtörténész, kritikus; Rott József, prózaíró
 2004 –
 2005 –
 2006 –
 2007 –
 2008 –
 2009 –
 2010 –
 2011 –
 2012 –

Források

További információk 
 PIM.hu

Magyar irodalmi díjak
Greve-díjasok
Történelmi évfordulók listája

A mai nap történelmi évfordulóiról lásd:  .

Az év egyes napjainak történelmi évfordulói 

Naptárszerű formában:

Kapcsolódó szócikkek 

 Évezred
 Évszázad
 Évtized
 Év
 Hónap
 Napok és hónapok elnevezésének eredete a magyar nyelvben
 Naptár
 Magyar névnapok
 Wikipédia:Évfordulók kincsestára

Külső hivatkozások

Magyarul 
 ezenanapon.hu

Angol nyelven 
 A mai napon történt a tudomány világában
 The History Channel: Mai nap történelmi évfordulói
 On-This-Day.com
 IMDb: Ezen a napon történt a filmvilágban
 Associated Press Politika-történelmi évfordulók
 Bizarr események évfordulója

To~rtenelmi evford
Szócikk

Szócikknek nevezik a lexikonokban, illetve enciklopédiákban és szótárakban található egységeket, amelyek általában egy fogalmat (egy szót vagy szókapcsolatot) határoznak meg, több-kevesebb részletességgel.

Enciklopédiában

Bár sokan az enciklopédia és lexikon fogalmakat azonos értelemben használják, a hagyomány szerint az enciklopédiában a szócikkek általában hosszabbak, részletesebbek, illetve a tárgyszavak átfogóbb jelentésűek, mint a lexikonoknál. A cikk egy fogalom köré épül fel, és ha a fogalom megnevezésére több szó is létezik, azoknak egy közös cikkben a helyük. Viszont ha ugyanannak a szónak több jelentése is lehet, akkor azokat más és más cikk fogja tárgyalni egy lexikonban vagy egy enciklopédiában.

Szótárban

Ettől kissé eltérő a szótári szócikk, mely egy szó jelentését, alakjait, eredetét tartalmazza, de nem tartalmaz részletes leírást, háttértörténetet; inkább a szó nyelvtani elemzését és használatát mutatja. A szótárban egy szó különböző jelentései egy közös szócikkben kapnak helyet, viszont ha egy fogalomra többféle szó is létezik, azok külön cikket kapnak.

Források 
 Sulinet tudázbázis: Lexikonok, enciklopédiák
 Zahuczky László: Életrajzi adatbázisok és adatgyűjttemények léttrehozásának módszertana Miskolc, 2013

Lexikográfia
SAMPA magyar nyelvhez

A SAMPA nyelvfüggő jelölés, ezért nem alkalmas arra, hogy az IPA fonetikai jeleit egyértelműen jelölje. Ennek kiküszöbölésére jött létre az X-SAMPA (valamint a Kirschbaum, mely nem témája ezen cikknek), ami nyelvfüggetlen jelölésrendszert tesz lehetővé. Emiatt ezen táblázat helyett az X-SAMPA magyar nyelvhez táblázat használandó!

Ez a cikk segít leírni a magyar betűk átírását SAMPA formában, amivel nem magyarul beszélőknek (mint amilyen az angol Wikipédia közönsége) le tudjuk írni a szavaink kiejtését.

Főhangsúly mindig az első szótagon.

Jegyzetek

Kapcsolódó szócikkek 
 Archaikus magyar betűkapcsolatok listája
 A magyar nyelvből kiveszett hangok listája

Magyar nyelv
SAMPA
Informatika
Vörös törpe

A vörös törpék kicsi, viszonylag hideg csillagok; a Hertzsprung–Russell-diagram fősorozatának kései K, vagy M színképosztályához tartoznak, a diagram jobb alsó sarkában helyezkednek el. A Világegyetem leggyakoribb csillagai, bár egyes feltételezések szerint a barna törpék többen vannak. Tömegük a mi Napunk tömegének fele és 7,5%-a közé esik. Ami az utóbbi érték alatt van, azt már barna törpének hívják.

A vörös törpék felszíni hőmérséklete kisebb, mint 3500 K, ezért csak igen kevés fényt sugároznak ki (némelyik kevesebb mint 1/10 000-ed részét a Napénak), és annak is nagy része az infravörös tartományba esik. Az alacsony kisugárzás és felszíni hőmérséklet a csillag hidrogén tartalmának nagyon lassú elégetéséből adódik, ami viszont elképesztően megnyújtja a vörös törpe várható életidejét: 10 milliárd – 1 billió év (1010-1012 év). Ez az idő olyan hosszú, hogy a Világegyetem keletkezése (ősrobbanás) óta még egyetlen vörös törpe sem élte le az életét.

A vörös törpék tömege nem elég nagy ahhoz, hogy a hidrogén elégetése után beinduljon a hélium fúziója, mint az a többi fősorozatbeli csillag esetében történik, ezért nem fúvódik fel vörös óriássá, hanem fokozatosan elégetve hidrogénkészleteit, szép lassan összehúzódik.

A Földhöz - a Nap után - legközelebb eső csillag, a 4,24 fényévre (1,3 parszekra) lévő Proxima Centauri (Alfa Centauri C) is egy vörös törpe, akárcsak a legnagyobb látszólagos mozgású csillag, az 5,96 fényévnyire lévő Barnard-csillag.

Egyéb jelentés 
A Red Dwarf (Vörös Törpe) egy Nagy Britanniában ismert, humoros sci-fi sorozat, illetve az azokkal kapcsolatos könyvek címe. A sorozat stílusa emlékeztet a Galaxis útikalauz stopposoknak c. regényekre.

Csillagok
Nemzeti himnusz

A nemzeti himnuszok olyan hazafias zeneművek,
 amelyeket az adott állam alkotmánya, törvényei hivatalos állami jelképként, nemzeti himnuszként ismernek el;
 amelyeket az adott (saját állammal nem rendelkező) nemzet vagy nép(csoport) közös identitásának zenei kifejezésére hagyományosan elfogad.

A 19. és 20. század folyamán előtérbe kerülő nemzetállamok felemelkedésével a legtöbb ország választott nemzeti himnuszt, mely sok esetben egyszerre éli életét az országban népszerű egyéb hazafias dalokkal.

A „műfajok műfajának” nevezett himnuszok a reneszánsz korszaka után költői értéküket vesztették, majd később a nemzeti himnuszok gyűjtőfogalmába sorolt költemények formájában lelték meg a továbbélési lehetőségüket.

Nemzeti himnuszok 
Azon országok neve, amelyek már nem léteznek, nem önálló államok vagy csak részben elismertek, dőlt betűvel szerepel.

Párthimnuszok, mint nemzeti himnuszok 
Diktatúrákra jellemző volt, hogy az állampárt himnusza volt az állam hivatalos himnusza is egyben. Németországban a Horst-Wessel-dal, Spanyolországban a Falange Española (Cara al Sol). Franciaországban Philippe Pétain marsall egy új himnuszt íratott (Maréchal, nous voilà). Olaszországban megmaradt a nemzeti himnusz, a Marcia Reale, amely eredetileg a Savoyai-ház himnusza volt, de 1922-től 1943-ig mindig felhangzott utána a Giovinezza is, a fasiszta himnusz.

A Szovjetunió himnusza 1944-ig az Internacionálé volt, amely a bolsevik párt himnusza is volt egyben.

Külső hivatkozások 

 Nemzeti himnuszok mp3-ban

Jegyzetek 

 
Országlisták
666



Események 
 Wighard Canterbury érseke lesz

Születések 
Bizonytalan dátum
Zhang Jiazhen, államhivatalnok a Csou- és a Tang-dinasztia idején, Xuan Zong császár kancellárja († 729)

Halálozások 
 szeptember 11. – Dou Dexuan, államhivatalnok a Tang-dinasztia idején, Gao Zong császár kancellárja (* 598)
Bizonytalan dátum
 Muhammad ibn Maslamah, Mohamed próféta társa, az első medinaiak közé tartozik, akik áttértek az iszlám hitre (* 591)
 Yeon Gaesomun, nagy hatalmú katonai vezető a középkori Korea Goguryeo nevű királyságában (* 603)
 Eochaid Iarlaithe, az írországi Cruithne királya (* ?)
 Li Yifu, államhivatalnok a Tang-dinasztia idején, Gao Zong császár kancellárja (* 614)
 Liu Xiangdao, államhivatalnok a Tang-dinasztia idején, rövid ideig Gao Zong császár kancellárja (* 596)
 660/666 – Zaid, vagy Zayd ibn Thabit Mohamed próféta személyes írnoka (* 611 körül)

7. század
Galaktika (egyértelműsítő lap)

A Tejútrendszer szinonimája a csillagászatban
 Galaktika, egy tudományos-fantasztikus antológia neve
Csersav

A tanninok, más néven csersavak vagy digalluszsavak keserű ízű, növényi eredetű polifenolok, amelyek összekötik és kicsapják a fehérjéket. A szövetes növények tannoszóma nevű sejtszervecskéjében termelődik.

Képlete: C14H10O9 + 2H2O.

A tannin kifejezés a tölgyfa ófelnémet (tanna) nevéből ered, utalva az anyag eredetére.

A csersav különféle gubacsokban 50-70% mennyiségben található szerves (organikus) sav, amelyet úgy készítettek, hogy a felaprított gubacsot éter és borszesz elegyével tökéletesen kivonták, e folyadékot vízzel összerázták, és a különvált vizes réteget vízfürdőn bepárolták. Mesterségesen készíthető galluszsavból, ha azt ezüst-nitráttal oxidálják vagy ha arzénsavval főzik. A tiszta csersav színtelen, fénylő, alaktalan por, amely a levegőn gyorsan megsárgul és vízben igen könnyen oldódik; alkohol nehezen oldja, éterben pedig oldhatatlan. Vizes oldata vas-kloridtól sötétkék színű lesz és enyvoldattal csapadékot ad. Sói igen nehezen állíthatóak elő; 210 °C-ra hevítve pirogallol képződik belőle. A csersavnak különböző izomerjei számos növényben találhatók, így a kávéban, teában, kínakéregben, katekuban stb. A bőr cserzésére és gyógyszerként használják. Szőlőben is megtalálható, a borkészítésben egy fontos tényező mivel ez adja a bor fanyar ízét. Főleg vörösborok ízének-állagának fontos meghatározó tényezője, de kisebb mennyiségben fehér- és roséborokban is megtalálható. A borban lévő tannin a szőlőfürt kocsányából, a szőlőszem héjából és magvából származik, valamint az érleléshez használt tölgyfahordók dongáiból.

A magyarországi tölgyek közül a – nevét éppen a cseranyagokról kapó – csertölgy tartalmazza a legkevesebb cseranyagot.

Jegyzetek

Kapcsolódó szócikkek 
Cserzőanyagok
Pácok

Fenolok
Flavonoidok
Élelmiszer-adalékanyagok
Növényi biokémia
Matematikus

A matematikus olyan személy, akinek kutatási szakterülete a matematika. Más szóval, a matematikus olyan személy, aki új tudással vagyis új tételekkel járul hozzá a matematikához. Vannak ugyanakkor alkalmazott matematikusok, akik magas szintű matematikai tudással rendelkeznek, de nem elméleti kutatómunkát folytatnak, hanem a matematika valamilyen területen történő alkalmazásával foglalkoznak. Meg kell azonban különböztetni azokat a más területeken dolgozó szakembereket, akik a saját területükön felhasználják a matematikát, például fizikusok, informatikusok, mérnökök, közgazdászok, őket általában nem tekintik matematikusnak.

Néhány híres ember a matematikusról:

Lord Kelvin: A matematikus olyan személy, akinek

annyira világos, mint az, hogy 1+1=2.

Rényi Alfréd: A matematikus olyan gép, amely kávéból tételeket gyárt.

Johann Wolfgang von Goethe: A matematikusok olyanok, mint a franciák; az ember beszél velük, ők ezt lefordítják a saját nyelvükre, és akkor már valami egészen mást jelent. („Die Mathematiker sind eine Art Franzosen; redet man mit ihnen, so übersetzen sie es in ihre Sprache, und dann ist es alsobald ganz etwas anderes.”)

További információk 
 Térkép és jegyzék az ókori görög matematikusok szülőhelyeiről

Kapcsolódó szócikkek 
Matematikusok listája
Magyar matematikusok listája
Erdélyi magyar matematikusok és informatikusok listája
Olasz matematikusok listája
Orosz matematikusok listája

A matematika társadalmi vonatkozásai
Foglalkozások
Szélorgona

A szélorgona levegővel megszólaltatott sípok rendszeréből álló hangszer, akár a templomi orgona, de nem fújtató vagy kompresszor pumpálja sípjaiba a levegőt, hanem a tramontana, a mediterrán északi szél.

Az egyedülálló ötlet a fantáziájáról híres, nagy szürrealista festő, Salvador Dalí elméjében született meg. Az 1970-es években vetette föl, hogy szülőföldjén (Katalóniában, az Ampurdan nevű síkvidéken) meg kellene építeni azt a hatalmas hangszert, amit az uralkodó széljárás táplálna, és aminek hangját a környék településeinek mindegyikében élvezhetnék.

Több évnyi kutatás és kísérletezés után a barcelonai Ramon Llull Egyetem mérnökei úgy találták, Dalí álma megvalósítható. Három helybéli vállalkozó egymillió eurós költségvetéssel látott hozzá a megépítéshez. Első lépésként meg is vásároltak a  10. századi Quermanco erődítmény romjait Vilajuïga faluban, Dalí szülővárosa, Figueres mellett. Az erőd maradványainál gyakran fúj a tramontana, ezen felül pompás kilátás nyílik a Földközi-tengerre és a Pireneusokra is.

Dalí ötlete a képtelen álmok magasából tért vissza a földre, a középkori erődítmény maradványaihoz. A romvárat egyébként Dalí is kedvelte, olyannyira, hogy egy időben meg is akarta vásárolni, ajándékul feleségének és múzsájának, Galának. Így a megvalósuló orgonatervvel a nagy festő álma kétszeresen is teljesült: a szelek megszólaltatta sípok nemcsak a festő végtelen fantáziáját, hanem örök szerelmét is hirdetik.

Külső hivatkozások 
 https://web.archive.org/web/20060710164409/http://hiros.index.hu/kiallitas/dalialom/

Ajaksípos hangszerek
Kami

A kamik (神) a japán eredetű sintó vallásban a tisztelet tárgyai, amelyek az európai felfogástól eltérően istenek, szellemek, az ősök lelkei egyaránt lehetnek. Mivel kamiként minden külön cselekedet és teremtmény tisztelhető, a kamik száma potenciálisan végtelen; ahogy egy helyi mondás tartja: Japán a „nyolcmillió kami országa”. Megjegyzendő, hogy a japán nyelv nem tesz különbséget az egyes és többes szám között, így a kami szó egyszerre használatos egy bizonyos istenség és sok együttes megnevezésére.

Fajtái 
A kami lehet:
 természeti erő: az energia megtestesülése különböző tárgyakban és helyeken, az életerő, a világban megjelenő spiritualitás és szellem;
 istenség: nagyjából megfelel az európai istenfogalomnak, a teremtők és a spirituális energia birtoklóinak csoportja;
 lélek: a befolyásos és tehetséggel megáldott emberek szellemei, akik haláluk után kamivá lényegülve továbbra is befolyással vannak a világra;
 szellemek: bizonyos emberek, élőlények, helyek, tárgyak, jelenségek, cselekedetek túlvilági megtestesítői, őrei.

Külső hivatkozások 
 Shinto.lap.hu - linkgyűjtemény

A sintó istenei
Sintoista istenek listája

A sintoista panteon főbb istenei:

Amateraszu Ómikami: napistennő, a legfőbb kami.
Ame no Uzume, röviden Uzume: a hajnal és a jókedv istennője
Benten vagy Benzaiten: a tenger, zene, művészetek, irodalom, tudomány  istene. A hét szerencseisten egyetlen női tagja.
Bisamon: a harcosok istene, Buddha prédikálóhelyeinek őre. A hét szerencseisten egyike.
Cukijomi: a holdisten
Daikoku: a jószerencse istene. A hét szerencseisten egyike
Dzsuródzsin: a boldog öregség istene. A hét szerencseisten egyike.
Ebiszu: az anyagi gyarapodás, a pénz, a gazdagság istene. A hét szerencseisten egyike.
Fukurokudzsu: a hosszú élet és a bölcsesség, a termékenység és a férfiasság istene. A hét szerencseisten egyike.
Hacsiman: eredetileg a parasztok istene, de a 12. századtól a háború és a harcosok kamija lett. Japán hadisten, Ódzsin császár szelleme.
Hotei: a gyengék és a gyermekek védelmező istene. A hét szerencseisten egyike.
Inari: a rizs, a termékenység és a virágzás istene. Manapság alakja az üzleti élethez és termeléshez köthető. 
Izanagi és Izanami: a japán teremtésmítoszok központi alakjai, a férfi és női kami. 
Kagucucsi: tűzisten
Kappa: vízisten
Kicune: rókaisten
Konpira: a tenger istene, minden utazó, a tengerészek, az űrhajósok, a halászok, a hajók és a hajóépítők pártfogója
Kusinadahime: földi istennő. A viharisten felesége.
Ókuninusi: az orvoslás és a varázslás istensége
Sicsifukudzsin: a hét szerencseisten közös neve. Ide tartozik Daikoku, Ebiszu, Benten, Bisamon, Fukurokudzsu, Dzsuródzsin, Hotei
Szuszanoo: Amateraszu bátyja, a szél istene, viharisten
Tendzsin: a tanulás istene, Szugavara no Micsizane szelleme
Uke Mocsi: az élelem istennője, a rizsisten felesége

A sintó istenei
Japánnal kapcsolatos listák
Juhász-Nagy Pál

Juhász-Nagy Pál (Debrecen, 1935. január 29. – Budapest, 1993. április 5.) Széchenyi-díjas biológus, ökológus, a Magyar Tudományos Akadémia tagja (levelező 1990). A 20. századi magyar ökológia egyik legnagyobb alakja, a szupraindividuális biológia elméleti alapjainak megteremtője, az operatív ökológia szükségességének felismerője. Jelentős eredményeket ért el a matematikai modelleknek és értelmezéseiknek az ökológiába való bevezetésében, a magyar ökológiai terminológia kidolgozásában és egységesítésében.

Az Eötvös Loránd Tudományegyetem (ELTE) biológia–kémia szakán végzett 1957-ben. Előbb szülővárosában, Debrecenben a Kossuth Lajos Tudományegyetemen tanított, majd az ELTE Növényrendszertani és Ökológiai Tanszékének tanára lett.

Igazi reneszánsz ember volt: szakterületén kívül az emberi tudás számos más szférájában is otthonosan mozgott. Barátai és tanítványai mind a mai napig már-már legendaszerű történeteket mesélnek arról, hogy miként idézett (sokszor idegen nyelven) hosszú szövegeket szó szerint, vagy hogy miként volt képes ámulatba ejtő lexikális tudását logikus rendszerbe szervezni.

Kitüntetései 
Gorka Sándor-díj (1983)
KLTE Emlékérem (1988)
Széchenyi-díj (1992) – A matematikai modellekre alapuló teoretikus elemzés és gondolkodás bevezetése az ökológiába területen elért eredményeiért.

Főbb művei 
Bevezetés a biomatematikába, Budapest, Tankönyvkiadó, 1981 [Izsák Jánossal és Varga Zoltánnal]
Beszélgetések az ökológiáról, Budapest, Mezőgazdasági, 1984
Egy operatív ökológia hiánya, szükséglete és feladatai, Budapest, Akadémiai, 1986
Az ökológia reménytelen reménye, Budapest, ELTE, 1992 [Zsolnai Lászlóval]
Vázlatok az ökológiai kultúra tematikájához, Budapest, Természet- és Környezetvédő Tanárok Egyesülete, 1992
Az eltűnő sokféleség: A bioszféra-kutatás egy központi kérdése, Budapest, Scientia, 1993
Természet és ember: Kis változatok egy nagy témára, Budapest, Gondolat, 1993
A synbiológia alapjai, Budapest, Scientia, 1995

Jegyzetek

Források 
 Juhász Nagy Pál - Névpont
 Kalapos Tibor: Emlékezés tanszékünk iskolateremtő professzorára, Juhász-Nagy Pálra  Elhangzott a „JUHÁSZ-NAGY PÁL” ifjúsági tudományos előadói pályázat előadóülésén

További információk 

 Juhász-Nagy Pál emléktáblája - Debrecen
 Teremtő sokféleség. Emlékezések Juhász-Nagy Pálra; szerk. Oborny Beáta; MTA Ökológiai és Botanikai Kutatóintézete, Vácrátót, 2001
 In memoriam Pál Juhász-Nagy (1935–1993); szerk. Podani János, Czárán Tamás; ELTE Department of Plant Taxonomy and Ecology, Bp., 1993
 Szupraindividuális biológiai kutatások; MTA Ökológiai és Botanikai Kutatóintézete, Vácrátót, 2002 [Az MTA szupraindividuális biológiai kutatócsoportjai által, 1998. november 16-án Juhász-Nagy Pál emlékére rendezett konferencia anyaga]

Magyar biológusok
Magyar ökológusok
MTA-tagok
Széchenyi-díjasok
Debreceniek
1935-ben született személyek
1993-ban elhunyt személyek
Magyarország védett természeti területeinek listája



Országos jelentőségű, egyedi jogszabállyal védett természeti területek és tanösvények 

Magyarország országos jelentőségű tájvédelmi körzetei, természetvédelmi területei és tanösvényei a nemzeti park igazgatóságok szerint csoportosítva

Helyi jelentőségű védett természeti területek 
Hatályos önkormányzati rendelettel, illetve a jogelődök által védetté nyilvánított természetvédelmi területek és természeti emlékek tartoznak ide.

Budapest 

II. kerület

 Apáthy-szikla (20/14/TT/77) - 5,745 ha
 Balogh Ádám utcai triász és eocén képződmények (20/7/TT/75) - 3,5171 ha
 Fazekas-hegyi kőfejtő (20/25/TT/82) - 1,8125 ha
 Ferenc-hegy (20/50/TT/99) - 6,5697 ha
 Gazda utca 45. szám alatti hársfa (20/21/TT/80)
 Mihályfi Ernő kertje (Bogár utca 25.) (20/4/TT/73) - 0,3627 ha
 Pusztaszeri úti védett földtani alapszelvények (20/26/TT/82)

IV. kerület, Újpest

 Palotai-sziget (20/51/TT/99) - 31 ha
 Újpesti homoktövis (20/5/TT/74) - 23,9366 ha

XI. kerület, Újbuda

 Budai Arborétum (20/6/TT/75) - 8,9452 ha
 Kőérberki szikes rét (20/23/TT/82) - 21,1345 ha
 Rupp-hegy (20/10/TT/77) - 7,6585 ha

XII. kerület, Hegyvidék

 Denevér úti védett gyepfolt (20/40/TT/94) - 0,8686 ha
 Kis-Sváb-hegy (Martinovics-hegy) (20/32/TT/91) - 6,6898 ha
 Ördög-orom (20/27/TT/82) - 9,4368 ha

XIV. kerület, Zugló

 Fővárosi Állat- és Növénykert (20/30/TT/86) - 10,7625 ha

XV. kerület, Rákospalota-Pestújhely

 Turjános (20/52/TT/99) - 18 ha

XVI. kerület, Mátyásföld

 Naplás-tó és környéke (20/48/TT/97) - 149,7194 ha

XVII. kerület, Rákosmente

 Merzse-mocsár (20/8/TT/77) - 39,3424 ha
 Péceli úti kert (20/53/TT/99) - 0,3478 ha

XXI. kerület, Csepel

 Kis-Duna liget (20/45/TT/96) - 11,0736 ha
 Tamariska-domb (20/34/TT/94) - 5,9575 ha

XXII. kerület, Budafok-Tétény

 Kis-Háros-sziget (20/54/TT/99) - 4,5 ha
 Tétényi-fennsík (20/55/TT/99) - 111,3792 ha

Natúrparkok 
 Ipolymente-Börzsöny Natúrpark
 Írottkő Natúrpark
 Kerkamente Natúrpark
 Körösök Völgye Natúrpark Egyesület
 Nagy-Milic Natúrpark
 Őrség Natúrpark
 Soproni-hegység Natúrpark
 Szatmár-Beregi Natúrpark
 Vértes Natúrpark

Források 
Rakonczai Z. (1991): A magyar természetvédelem 50 éve számokban 1939–1990. OTVH, Budapest.

További információk 
 KvVM Természetvédelmi Hivatal
 Nemzeti parkok portálja
 KvVM Természetvédelmi Információs Rendszer Interaktív Térkép

Földrajzi listák
Vedett termeszeti terulet
Természetvédelem
Tengermelléki káka

A tengermelléki káka (Schoenoplectus litoralis) a palkafélék családjába tartozó növényfaj.

Valószínűleg melegkori reliktum növénye a magyar flórának. Mediterrán, mocsári, Magyarországon potenciálisan veszélyeztetett (vörös könyves) faj. Hévízről, Fertő tóból és a Velencei-tóból ismeretes.

Jegyzetek

Palkafélék
Magyarországon őshonos növények
Növényfajok
Vancsura Miklós

Vancsura Miklós (Rém, 1952. augusztus 4. –) magyar mérnök–közgazdász. 2010 és 2014 között a Magyar Fürdőszövetség elnöke.

A Sárvári Gyógy-és Wellnessfürdő ügyvezető igazgatója.

A Hévízgyógyfürdő és Szent András Reumakórház Kht. (Szent András Állami Reumatológiai és Rehabilitációs Kórház), Hévíz főigazgatója volt 2006. december 14-éig. A Kht. tulajdonosai indoklás nélkül, azonnali hatállyal menesztették.

Főbb iskolái
Budapesti Műszaki Egyetem Építőmérnöki Kar (végzés éve: 1979)
Marx Károly Közgazdaságtudományi Egyetem (végzés éve: 1984, egészségügyi menedzser szak: 1995)

Munkahelyei
Sárvári Gyógy-és Wellnessfürdő (2007–)
Hévízi Állami Gyógyfürdőkórház (gazdasági igazgató: 1989–1994; főigazgató: 1994–2006)
Fejér Megyei Vízművek (1984–1989)
KDT Vízügyi Igazgatóság (1979–1984)
Szegedi Vízművek és Fürdők (1974–1979)

Egyéb
Vezetése alatt a hévízi kórház látványos fejlesztő és rekonstrukciós programba kezdett. Hévíz városának aktív közéleti szereplője, önkormányzati képviselő volt 1994 és 2004 között.

Források 
 Életrajza a Kórházszövetség oldalán
 Czeglédi Gyula veszi át a MFSZ elnökségét Vancsura Miklóstól = Turizmus.com 2014. május 14.

Magyar építőmérnökök
Magyar üzletemberek
1952-ben született személyek
Élő személyek
Hévízi-tó Alapítvány

A Hévízi-tó Alapítvány, teljes nevén a „Hévízi-tó és Felszín Alatti Vízgyűjtő Területének Környezetvédelme” Alapítvány a hévízi tóval kapcsolatos tevékenységeket lát el.

Alapítás célja

A Hévízi-tó gyógyvizében végbemenő változások monitorozása, a gyógyhatás egészségügyi, műszaki tényezőinek felmérése, regisztrálása és az ezzel kapcsolatos kutató munkák.
 a Hévízi-tó vízháztartásával és ökológiai rendszerével  kapcsolatos mérések megvalósításának támogatása finanszírozása,
 független szakértők felkérése és díjazása a mérési eredmények elemzésére és a levonható következtetések rendelkezésre bocsátására,
 előző pontokban foglaltak nyilvánosságra hozatalának szervezése, finanszírozása,
 a gyógykincs megmentése érdekében teendő intézkedések támogatása.

Alapítók

Magyar Alumíniumipari Tröszt és az Állami Gyógyfürdőkórház

Alapítás időpontja

1989. december 5.

Elérhetősége

H-8380, Hévíz, Dr. Schulhof Vilmos sétány 1.
hta@spaheviz.hu

Kuratórium elnöke

Kránitz Ferenc

Magyarországi tudományos alapítványok
Mértékegység

A fizikában és a méréstudományban mértékegységeknek hívjuk azokat a méréshez használt egységeket, amivel a fizikai mennyiségeket pontosan meg tudjuk határozni. A kísérletek megismételhetősége a tudományos módszer legfontosabb jellemzője. Ehhez szabványokra van szükségünk, és ahhoz, hogy egységes mérési szabványokat hozzunk létre, szükségünk van a mértékegységek rendszerére. A tudományos mértékegységek valójában a régi súly- és térfogat-mértékek általánosításából keletkeztek, melyeket már régóta használunk a kereskedelemben.

A különböző mértékegységrendszerek eltérő alapegységeket választottak. A leggyakrabban használt mértékegységrendszer az SI-rendszer, vagy más néven a Nemzetközi mértékegység-rendszer, melynek mértékegységei az SI-alapegységekből származnak. Minden SI származtatott egység ezen alapegységekből levezethető.

Hagyományosan más mértékegység rendszerek is használatban vannak:
 CGS-mértékegységrendszer
 Planck-egységek
 USA hagyományos mértékegységrendszer
 Birodalmi mértékegységrendszer (angolszász mértékegységek)
 Kínai mértékegységrendszer
 Orosz mértékegységrendszer
 Műszaki–technikai mértékegységrendszer

Kapcsolódó szócikk 
 Mértékegységek átszámítása

Források 
 Mértékegység átszámítás – angolul
 Időzónák átszámítása, időeltolódás – angolul

Külső hivatkozások 
 Mértékegység átváltás - magyarul

 
Fizikai alapfogalmak
Slovio nyelv

A slovio  mesterséges nyelv, amely a mai ismert szláv nyelvek elemeiből és nyelvtanából kiindulva olyan nyelv kíván lenni, amelyet a Földön szláv nyelveken beszélő mintegy 400 millió ember könnyedén képes elsajátítani. Tervezője Mark Hučko.

A slovio nyelv mellőzi a diakritikus jeleket, ezeket 'X' hozzáadásával kettős betűként használja  (például Č betű helyett CX), de lehetőséget ad a cirill írással való jelölésre is.

A nyelvtan szándékosan egyszerű, gyakorlatilag több szláv nyelv keveréke. Például az oroszban csökevényes létigét a cseh, lengyel, szlovák stb. nyelvhez hasonlóan tartalmazza, viszont a számneveket nem ragozza.

A szókincs jelentős részben az orosz nyelvre épül.

Ábécé 
A slovio ábécé:

Lásd még 
 Szláv nyelvek
 Interszláv nyelv

Külső hivatkozások 
 A nyelv honlapja (slovio és angol nyelvű)
 Vélemények a SLOVIO-ról – a slovio.com-ról, egy eszperantista és egy soknyelvű részéről (Brain Storming blogja)
 Tilman Berger: Vom Erfinden slawischer Sprachen . In: Miloš Okuka u. a. (Hrsg.): Germano-slavistische Beiträge. Festschrift für Peter Rehder zum 65. Geburtstag. Sagner, München 2004, , (Die Welt der Slaven Sammelbände 21).
 Cornelia Mannewitz: Sprachplanung im Internet. Das Projekt Slovio. In: Fiedler, Sabine (Hg.): Esperanto und andere Sprachen im Vergleich. Beiträge der 18. Jahrestagung der Gesellschaft für Interlinguistik e. V., 21. - 23. Nov. 2008, in Berlin. S. 157 - 164
Tilman Berger, Panslavismus und Internet , 2009, pp. 25-29, p. 33. (németül)
Katherine Barber, Old Church Slavonic and the 'Slavic Identity' (PPT  / PDF).  University of North Carolina at Chapel Hill.
Langmaker.com
Języki, które mają zrozumieć wszyscy Słowianie    (lengyelül)
Život 2/2005 (Szlovák magazin)
Extraplus, 2004. október (Szlovák magazin)
Tilman Berger, Potemkin im Netz  2009. (németül)
Slovio Book Publisher
Slovio könyváruház
F5, Orosz magazin, 20 (62),07.06.10–13.06.10, p.22.

Mesterséges nyelvek
Szláv nyelvek
Természetes nyelv

Természetes nyelvnek (a mesterséges nyelvekkel szemben) 
az emberek által használt olyan nyelvet nevezzük, amely egy közösség (törzs vagy nemzet) életében nemzedékről nemzedékre spontán vagy tudatos folyamatok (például nyelvújítás) során szabadon fejlődik, változik.

Egyes források szerint ma 5-6000 (mások szerint még több) mindennapos használatban elterjedt természetes nyelvről beszélhetünk. Nyelvészeti szempontból az egymással kisebb-nagyobb hasonlósággal rendelkező természetes nyelveket csoportosítani lehet. A csoportosítás legfelsőbb szintje a nyelvcsaládokba történő szelektálás.

Vannak emberek által használt, de nem természetes, hanem mesterséges nyelvek is, melyeket nyelvelméleti, matematikai vagy informatikai célból alkottak.

A mesterséges nyelvek közül ismertek a programozási nyelvek, amelyeket szokás környezet-független nyelveknek is tekinteni. Környezet-függő (context-sensitive) tulajdonsága ellenére újabban a természetes nyelvek feldolgozása (Natural Language Processing, vagy NLP) óriási fejlődésnek indult, és a számítástechnika egyik vezető alkalmazási tématerületévé vált. Az említett terület azonban egy még szélesebb ismeretkörbe, az emberi nyelv technológia (Human Language Technologies vagy HLT) magyarul csak nyelvtechnológia'-ként emlegetett témakörbe tartozik, amelynek szintén óriási a szétágazása.

Külső hivatkozások 
 A természetes nyelvek leírásának bonyolultsági kérdései (Prószéky Gábor írása) RTF

Nyelvtipológia
Fizikusok listája

Ezen a lapon a nevezetes magyar és külföldi fizikusok listája található.



Magyar fizikusok

Külföldi fizikusok 

Tudósok listái
Fizikai listák
A kétség lazaca

A kétség lazaca (alcíme: Egy utolsó stoppolás a galaxisban; eredeti címe: 8The Salmon of Doubt)

Az eredeti könyv a Dirk Gently sorozat harmadik része lett volna, de nem lett befejezve. A kiadott könyv Adams különféle témájú írásain kívül (amelyek nagy része megtalálható Adams saját honlapján) tartalmazza azt az Útikalauz-novellát is, ami eredetileg az Útikalauz-könyvek összegyűjtött kiadása mellé járt (magyarul a Möbius kiadású „Viszlát, és kösz a halakat”-ban jelent meg). A magyar kiadás a Gabo kiadó gondozásában, Gedeon Béla fordításában jelent meg 2002-ben.

Magyarul 
 A kétség lazaca. Egy utolsó stoppolás a Galaxisban; ford. Gedeon Béla; Gabo, Bp., 2002

Források 
 Douglas Adams: A kétség lazaca (GABO, Budapest, 2002) 
 A kötet adatlapja Moly.hu
 Könyvajánló az Ekultura.hu oldalán

További információk 
 Douglas Adams: A kétség lazaca (idézetek) - Citatum.hu

Angol sci-fi regények
Szatirikus irodalmi művek
Galaxis útikalauz stopposoknak
2002 könyvei